Diari Oficial de la Generalitat Valenciana


Sumari del DOGV 3251, del 27-05-1998 (1998/3870)

Informació pública de les bases per a la provisió d’una plaça de guàrdia de la Policia Local.
---------------------------------------------------------------------------------------------

### Dades del document

Número de DOGV
:   3251

Data del DOGV
:   27-05-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/3870


Data del document
:   03-04-1998

Organisme emissor
:   Ajuntament de Pego

Tipus de document
:   Anunci

Descriptors 

:   * Pego
    * administració local
    * policia
    * concurs administratiu

Informació pública de les bases per a la provisió d'una plaça de guàrdia de la Policia Local. [1998/M3870]
  
L'Ajuntament de Pego convoca proves selectives per a cobrir la plaça de guàrdia de la Policia Local, vacant en la plantilla de personal d'aquesta corporació i inclosa en l'oferta d'ocupació pública d'aquesta administració per a 1998, aprovada pel Ple de l'Ajuntament en data 10 de febrer de 1998.
  
Aquesta convocatòria es regirà per les bases generals de selecció de personal al servei de les corporacions locals, publicades per la Resolució d'1 de desembre de 1992, en el Diari Oficial de la Generalitat Valenciana de 17 de desembre de 1992 i en el Butlletí Oficial de la Província d'Alacant número 298, de 29 de desembre de 1992, que són assumides com a pròpies i a més per les específiques que es transcriuen, aprovades pel Ple de l'Ajuntament en sessió celebrada el dia 2 d'abril de 1998, amb les modificacions següents respecte a les bases generals:
  
a) La base segona quedarà redactada de la següent forma:
  
2. Legislació aplicable:
  
En tot allò no disposat en aquestes bases i en les bases específiques regirà el que estableixen els preceptes següents:
  
- Llei 7/1985, de 2 d'abril, Reguladora de les Bases de Règim Local.
  
- Preceptes bàsics del Reial Decret Legislatiu 781/1986, de 18 d'abril, i de la Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per la Llei 23/1988.
  
- Preceptes bàsics del Reial Decret 896/1991, de 7 de juny.
  
- Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, amb les modificacions produïdes per la Llei 5/1994.
  
- Preceptes no bàsics del Reial Decret Legislatiu 781/1986, de 18 d'abril, i de la Llei 30/1984, amb les modificacions introduïdes per la Llei 23/1988.
  
- Preceptes no bàsics del Reial Decret 896/1991, de 7 de juny.
  
- Decret 69/1986, de 2 de juny, del Consell de la Generalitat Valenciana (DOGV número 394, de 20 de juny de 1986), i Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat.
  
- La resta de les disposicions reglamentàries sobre la matèria.
  
b) En la base 6.1, tribunals qualificadors, s'afegirà: Els portaveus dels distints grups polítics de l'Ajuntament.
  
c) L'apartat 6.5.5. de la base sisena quedarà redactat com segueix:
  
Contra les resolucions dels tribunals a què es refereix l'article 107 de la Llei de Règim Jurídic de les Administracions Públiques i del Procediment Administratiu Comú podrà interposar-se recurs ordinari, davant l'alcalde president, en el termini d'un mes, a comptar des que aquelles es feren públiques, d'acord amb l'article 114 de l'expressada llei.
  
Per a la resolució del recurs ordinari, l'Alcaldia Presidència sol·licitarà un informe al tribunal actuant, que, si escau, es tornarà a constituir a aquests efectes, d'acord amb el que estableixen les presents bases, quan pretenga l'alteració de la proposta de nomenament.
  
d) Els apartats 7.1 i 7.2 de la base setena tindran la següent redacció:
  
7.1. Les proves no podran començar fins que transcórreguen almenys 15 dies des de la publicació de la data, hora i lloc del començament del primer exercici en el Butlletí Oficial de la Província. L'anunci indicarà a més la llista d'aspirants admesos i exclosos, la composició dels tribunals i la data de la constitució per a la valoració dels mèrits quan el procediment indicat siga el concurs o el concurs oposició.
  
El començament de la resta dels exercicis s'anunciarà sols al tauler d'anuncis de l'Ajuntament i al local en què s'haja celebrat la prova precedent, amb una antelació mínima de 12 hores, si es tracta del mateix exercici, i de 24 hores si es tracta d'un de nou.
  
7.2. Entre l'acabament d'un exercici i el començament del següent haurà de transcórrer un termini mínim de 72 hores i un màxim de 45 dies naturals.
  
Es podran reduir els terminis indicats en els paràgrafs anteriors si ho proposara el tribunal i acceptaren tots els aspirants o fóra sol·licitat per aquests unànimement. Açò es farà constar en l'expedient.
  
e) L'apartat 15.1 de la base 15 tindrà la següent redacció:
  
15.1. Contra aquestes bases i contra les bases específiques de les convocatòries que les complementen, que posen fi a la via administrativa, es podrà interposar un recurs contenciós administratiu.
  
f) La referència que s'efectua en les bases quarta, cinquena, sisena i quinzena als articles números 66, 71, 20, 21, 109 i 110 de la Llei de Règim Jurídic de les Administracions Públiques i del Procediment Administratiu Comú, haurà d'entendre's feta als correlatius 38, 71, 28, 29, 102 i 103 de la dita llei.
  
Tant les bases generals com les específiques formen part de les respectives convocatòries.
  
Bases específiques que han de regir la convocatòria de les proves selectives per a la provisió d'una plaça de guàrdia de la Policia Local.
  
Primera. Places convocades i sistema de selecció
  
Es convoquen els interessats a ocupar en propietat la plaça que a continuació s'indica:
  
Escala: administració especial.
  
Subescala: serveis especials.
  
Classe: policia local.
  
Nombre de places: una.
  
Sistema: oposició.
  
Segona. Requisits dels candidats
  
Els exigits en les bases generals i també els següents:
  
- Tindre complits 18 anys, sense excedir dels 30. Sols als efectes de l'edat màxima, es compensarà el límit amb els serveis prestats anteriorment en l'administració local, escala d'administració especial, subescala de serveis especials, classe policia local i els seus auxiliars.
  
- Estar en possessió del títol de Graduat Escolar o equivalent, o tindre les condicions per a obtindre'l en la data en què acabe el termini de presentació d'instàncies.
  
- No patir cap malaltia ni defecte físic que impedisca l'exercici de les funcions i tindre una estatura mínima de 1,65 metres pe als homes i de 1,60 per a les dones.
  
- Estar en possessió dels permisos de conducció de vehicles de les classes A-2 i B-2.
  
Drets d'examen: 2.000 pessetes.
  
Tercera. Tribunal qualificador
  
El determinat en les bases generals i també els següents:
  
- Un representant del professorat oficial designat per l'Institut Valencià de Seguretat Pública.
  
- El cap del cos de la Policia Local de l'Ajuntament de Pego.
  
Quarta. Proves selectives i qualificació
  
Aquesta oposició constarà de les proves i dels exercicis següents de caràcter eliminatori, a excepció del quart exercici, sobre coneixement del valencià, que no tindrà caràcter eliminatori.
  
1. Proves prèvies.
  
Abans de començar les proves físiques i de coneixement del temari es practicarà un reconeixement mèdic i una prova psicotècnica aptitudinal, que tindrà una duració no superior a 90 minuts.
  
Tant la prova psicotècnica com el reconeixement mèdic seran eliminatoris.
  
En el reconeixement mèdic practicat es realitzaran les proves clíniques, analítiques o complementàries o de qualsevol altra classe que es consideren necessàries per a comprovar que l'opositor no està inclòs en el quadre mèdic d'exclusions de l'annex I.
  
2. Primer exercici.
  
De caràcter obligatori. Consistirà superar proves d'aptitud física que posen de manifest la capacitat per a l'exercici del lloc de treball, el contingut i marques mínimes seran, almenys, les següents:
  
- Escalada de corda amb presa de peus: homes, 4 metres; dones, 3 metres.
  
- Salt d'altura: homes, 1,10 metres; dones, 1 metre.
  
- Carrera de velocitat en 60 metres: homes, 10 segons; dones, 12 segons.
  
- Carrera de resistència en 1.000 metres: homes, 4 minuts; dones, 4 minuts i 10 segons.
  
La qualificació d'aquest exercici serà d'apte o no apte i caldrà superar les quatre proves per a obtindre la qualificació d'apte.
  
3. Segon exercici.
  
De caràcter obligatori. Consistirà a desenvolupar per escrit, durant un temps màxim de dues hores, quatre temes elegits per sorteig, un de cadascun dels grups del primer al quart, ambdós inclosos, que formen el temari. Aquests temes seran llegits en sessió pública davant el tribunal. A continuació, el tribunal podrà formular els aclariments i les preguntes que sobre aquests temes, o sobre qualsevol altre dels que formen part del temari, jutge oportuns. S'hi valoraran la claredat d'idees, la facilitat d'expressió verbal i el coneixement sobre els temes exposats.
  
4. Tercer exercici.
  
De caràcter obligatori. Consistirà a respondre, per escrit i durant el temps que fixe el tribunal, un qüestionari de 50 preguntes alternatives sobre els temes que componen el programa. Aquest exercici es qualificarà com segueix:
  
Cada pregunta contestada incorrectament (assenyalant com a vertadera una alternativa que no és la correcta) es penalitzarà amb 0,05 punts, és a dir, es puntuarà amb ?0,05 punts.
  
Les preguntes sense contestar o contestades en més d'una de les alternatives no seran puntuades, encara que alguna de les alternatives contestades siga correcta, ni seran objecte de penalització.
  
5. Quart exercici.
  
Consistirà a demostrar els coneixements orals de valencià mitjançant una entrevista amb el tribunal i a traduir del castellà al valencià un text proposat pel tribunal en un temps de mitja hora.
  
Aquesta prova es puntuarà de 0 a 2 punts i no tindrà caràcter eliminatori.
  
6. Cinqué exercici.
  
Obligatori. Consistirà a mantindre una entrevista amb el tribunal sobre temes continguts en el grup cinqué del temari annex.
  
Cinquena. Presentació de documents pels aspirants
  
Hauran de presentar els documents exigits en les bases generals i específiques.
  
Complits els requisits precedents i nomenat funcionari en pràctiques, l'aspirant proposat s'incorporarà a l'Institut Valencià de Seguretat Pública per a realitzar el curs teoricopràctic que se celebre, integrat per dues fases; una de formació i selecció en l'esmentat Institut, amb una duració de quatre mesos, i una altra, una vegada superada l'anterior, de pràctiques en el mateix Ajuntament, amb una duració de dos mesos.
  
L'aspirant en pràctiques rebrà les retribucions establides per als funcionaris en pràctiques, sense tindre dret a cap indemnització per l'assistència al curs teòric.
  
A l'aspirant que resulte nomenat guàrdia en pràctiques se li comunicarà la data en què haurà de presentar-se per a començar el curs selectiu de formació, i en aquest moment començarà a percebre la retribució corresponent.
  
En el cas que no es presente en la data corresponent, se'l considerarà decaigut en el seu dret.
  
L'aspirant que no supere el curs cessarà com a funcionari en pràctiques, encara que podrà incorporar-se a l'immediatament posterior.
  
Si no supera aquest segon curs, quedarà definitivament decaigut en el seu dret de reserva.
  
L'aspirant que havent superat les proves no puga realitzar el curs corresponent per raons de força major, estimades per la Presidència de l'Institut, realitzarà el curs de la següent promoció.
  
Una vegada superat el curs, la Presidència de l'IVASP formularà una proposta a l'Alcaldia per al nomenament com a guàrdia de la Policia Local.
  
ANNEX I
  
Quadre d'exclusions mèdiques:
  
1. Obesitat o primesa manifestes que dificulten o incapaciten per a l'exercici del lloc de treball.
  
2. Malalties o lesions agudes, actives en el moment del reconeixement, que puguen produir seqüeles capaces de dificultar o impedir el desenvolupament de les funcions pròpies del càrrec.
  
3. Ull i visió:
  
3.1. Agudesa visual sense correcció inferior als tres quarts de la visió normal en ambdós ulls.
  
3.2. Despreniment de retina en més de dues ocasions.
  
3.3. Hemianòpsies.
  
3.4. Qualsevol altre procés patològic que dificulte de manera important l'agudesa visual.
  
4. Oïda i audició.
  
Agudesa auditiva que implique una pèrdua entre 3.000 i 4.000 hertzs a 35 decibels o de 5.000 hertzs a 45 decibels.
  
5. Aparell locomotor.
  
Alteracions de l'aparell locomotor que limiten o dificulten el desenvolupament del treball, o que puguen agreujar-se amb l'exercici del lloc de treball (patologia òssia d'extremitats, retraccions o limitacions funcionals de causa muscular o articular, defecte de columna vertebral i altres processos ossis, musculars i articulars).
  
6. Aparell digestiu.
  
Qualsevol procés digestiu que dificulte l'exercici del lloc de treball.
  
7. Aparell cardiovascular.
  
Hipertensió arterial mal controlada; no s'han de superar les xifres en repòs de 155 mmHg, en pressió sistòlica i els 90 mmHg, en pressió diastòlica; varices o insuficiència venosa vascular que puga limitar l'exercici del lloc de treball.
  
8. Aparell respiratori.
  
L'asma bronquial, la broncopatia crònica obstructiva, el pneumotòrax espontani (en més d'una ocasió), la tuberculosi pulmonar activa i altres processos de l'aparell respiratori que dificulten el desenvolupament del treball.
  
9. Sistema nerviós.
  
Epilèpsia, depressió, tremolor de qualsevol causa, alcoholisme, toxicomanies i altres processos patològics que dificulten el desenvolupament de la funció.
  
10. Pell i fàneres.
  
Cicatrius que produïsquen limitació funcional i altres processos que dificulten o limiten el desenvolupament de la funció.
  
11. Altres processos patològics.
  
Diabetis insulinodependents, diabetis insípida, malalties transmissibles en activitat, malalties immunològiques sistemàtiques, intoxicacions cròniques, hemopaties greus i qualsevol altre procés que limite o incapacite per al desenvolupament del treball.
  
Temari annex
  
Grup primer. Dret polític i administratiu.
  
Tema 1. Organització política de l'estat espanyol. Classe i forma d'estat. Organització territorial de l'estat. La Corona. Poder legislatiu. Poder executiu. Poder judicial. Relacions entre el govern y les Corts Generals.
  
Tema 2. La Constitució espanyola. El sistema constitucional. La Constitució espanyola de 1978. Principis generals. El tribunal Constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia
  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern. El Ple de l'ajuntament. La Comissió de Govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia Governativa i Judicial.
  
Tema 11. La Policia Local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la Policia Local: Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació dels policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de la Seguretat Pública.
  
Grup tercer. Dret penal
  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 16. Classes de faltes. Contra els interessos generals de les poblacions, contra les persones i contra la propietat.
  
Tema 17. Classes de delictes. Contra les persones, contra la llibertat i l'honestedat i contra la propietat.
  
Tema 18. Obligacions i competències dels ajuntaments. Les ordenances municipals. Els bans d'alcaldia.
  
Tema 19. Ordenances municipals: concepte i classes. Infraccions. Potestat sancionadora, principals infraccions a bans i ordenances. Procediment sancionador.
  
Grup quart. Trànsit
  
Tema 20. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments que puguen sorgir del desplegament de la Llei de Bases sobre Trànsit i Circulació de Vehicles a Motor i Seguretat Viària.
  
Tema 22. El trànsit viari: introducció. Vies, vehicles i conductors. Les condicions tècniques del vehicle. Classes de transport.
  
Tema 23. El transport: servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques del vehicle de transports i altres requisits principals.
  
Tema 24. Els accidentes de trànsit: concepte i consideracions prèvies. Causes. Classes i fases.
  
Grup cinqué. Coneixements del municipi de Pego
  
Història del municipi. Llista de carrers. Terme municipal.
  
Característiques socioculturals de Pego.